पाएं अपने शहर की ताज़ा ख़बरें और फ्री ई-पेपरडाउनलोड करें
सूबे के पंचायतीराज मंत्री सम्राट चौधरी ने मंगलवार को गोगरी अनुमंडलीय अस्पताल पहुंचे। इस दौरान उन्होंने अस्पताल में कोविड एवं अन्य बीमारी से निपटने के लिए की गई व्यवस्था का जायजा लिया। इसी क्रम में पंचायतीराज मंत्री अनुमंडलीय अस्पताल के कोविड कक्ष पहुंचे और वहां बेड एवं ऑक्सीजन के संबंध में अस्पताल के प्रभारी चिकित्सा पदाधिकारी डॉक्टर चंद्रप्रकाश से बातचीत की। डॉक्टर चंद्रप्रकाश ने अस्पताल की व्यवस्था से मंत्री को अवगत कराया। उन्होंने अस्पताल का जायजा लेने के बाद बताया कि गोगरी के अनुमंडलीय अस्पताल को ऑक्सीजन की कमी नहीं होने देंगे। उन्होंने कहा कि अनुमंडलीय अस्पताल में मरीजों के लिए पर्याप्त ऑक्सीजन सिलेंडर के साथ-साथ बेड की भी व्यवस्था है। अस्पताल में 13 ऑक्सीजन सिलेंडर उपलब्ध है। उन्होंने लोगों से अपील करते हुए कहा कि बेवजह लोग घरों से नहीं निकलें और लॉकडाउन का पालन करें। इस अवसर पर अनुमंडल पदाधिकारी सुभाष चंद्र मंडल, अनुमंडल पुलिस पदाधिकारी मनोज कुमार, मुखिया कृष्णानंद यादव, सरपंच नूर आलम, छविनाथ सिंह व मनोज कुमार सहित अन्य रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn